
ROMÂNIA

JUDEȚUL BISTRITA NĂSĂSUD

COMUNA SILIVAȘU DE CÂMPIE
Nr. 
RAPORT 
privind stabilirea impozitelor şi taxelor locale datorate de persoanele fizice şi juridice din 
comunei Silivașu de Câmpie în anul 2025
Având în vedere Legea nr. 227/2015 privind Codul fiscal, cu modificările şi completările ulterioare, şi în conformitate cu principiul autonomiei locale, care corespunde Cartei europene a autonomiei locale adoptată la Strasbourg la 15 octombrie 1985, ratificată de România prin Legea 199/1997, stabilirea şi aprobarea  impozitelor şi taxelor locale intră în competenţa Consiliului local conform prevederilor art. 129, alin. (2),  lit. b) coroborat cu alin.  (4),  lit. c) din Ordonanța de urgență nr. 57/2019 privind Codul administrativ, cu modificările și completările ulterioare.
În materie fiscală, dispoziţiile Codului Fiscal prevalează asupra oricăror prevederi din alte acte normative, el precizând foarte explicit impozitele şi taxele care se constituie în venituri ale bugetului local, urmând ca utilizarea acestora să aibă loc în condiţiile reglementărilor specifice (Legea nr. 273/2006 privind finanţele publice locale, Ordonanța de urgență nr. 57/2019 privind Codul administrativ, cu modificările și completările ulterioare)
Resursele financiare, din punct de vedere fiscal care constituie venituri proprii ale bugetelor locale sunt următoarele:

A. impozitele şi taxele locale, instituite prin titlul IX din Legea nr.227/2015 privind Codul fiscal, respectiv:

impozitul pe clădiri şi taxa pe clădiri;

impozitul pe teren şi taxa pe teren;

impozitul pe mijloacele de transport;

taxa pentru eliberarea certificatelor, avizelor şi autorizaţiilor;

taxa pentru folosirea mijloacelor de reclamă şi publicitate;

impozitul pe spectacole;

taxele speciale;

alte taxe locale;

B. Amenzile aferente impozitelor şi taxelor locale  precum şi majorările pentru plata cu întârziere a impozitelor şi taxelor locale  

C. taxele judiciare de timbru şi alte taxe de timbru prevăzute de lege;
Ȋn baza prevederilor Legii nr. 227/2015 privind Codul fiscal, cu modificările şi completările ulterioare, Consiliul local are competenţa ȋn:

- stabilirea impozitelor şi taxelor locale, când acestea se determină pe bază de cotă procentuală, prin lege fiind stabilite limitele minime şi maxime;

- stabilirea cuantumului impozitelor şi taxelor locale prevăzute ȋn sumă fixă;
- stabilirea nivelului bonificației de până la 10 %, pentru plata cu anticipaţie a impozitului pe clădiri, teren şi mijloace de transport, conform prevederilor art. 462, alin. (2), art. 467, alin. (2) şi art. 472, alin. (2);

- majorarea impozitelor şi taxelor locale conform art. 489 din Codul fiscal, prin stabilirea unor cote adiţionale în funcţie de criterii economice, sociale, geografice, precum şi de necesităţile bugetare locale, care nu pot fi mai mari de 50% faţă de nivelurile maxime stabilite în Titlul IX din Codul Fiscal;
- aprobarea procedurii de acordare a facilităţilor fiscale.
De asemenea, potrivit art. 491 din Legea nr. 227/2015 privind Codul Fiscal:

„(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.

(1^1) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.

(2) Sumele indexate conform alin. (1) şi (1^1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti.

(3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1)”.
Totodată, având ȋn vedere faptul că:

- reglementările privind modul de calcul al impozitului pe clădirile proprietatea persoanelor juridice a fost modificat prin Ordonanța Guvernului României nr.16/2022 pentru modificarea și completarea Legii nr. 227/2015 privind Codul fiscal, abrogarea unor acte normative și alte măsuri financiar-fiscale;

- Legea privind aprobarea O.G. nr. 16/2022 a fost adoptată de Camera Deputaților şi a fost trimisă Președintelui României pentru promulgare, iar punerea în aplicare este posibil a fi amânată până la data de 01.01.2025, executivul s-a aflat în imposibilitatea de a propunere spre consultare proiectul de hotărâre conform Legii nr.52/2003. 

Având  în vedere aceste aspecte legislative, executivul propune, pentru anul 2025, indexarea impozitelor şi taxelor locale datorate de persoanele fizice şi juridice cu rata inflației, comunicată pe site-ul oficial al Ministerului Dezvoltării, Lucrărilor Publice şi Administrației ( http://www.dpfbl.mdrap.ro/rata_inflatiei.html ) care este de 10,8 %, potrivit comunicatului de presă al Institutului Naţional de Statistică cu nr. 7/10.01.2024 (https://insse.ro/cms/sites/default/files/com_presa/com_pdf/ipc12r21.pdf ).

Ȋn cazul autovehiculelor de transport de marfă cu masa totală autorizată egală sau mai mare de 12 tone (anexa nr. 6 la proiectul de hotărâre) s-au avut ȋn vedere rata de schimb a monedei euro la data de 01.10.2022, respectiv 4,9490 RON, conform Jurnalului Oficial al Uniunii Europene din data de 03.10.2022 (https://mfinante.gov.ro/directiva-1999_2_ce-de-aplicare-la-vehiculele-de-marfa) şi nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri.  
De asemenea, în temeiul art. 489, alin. (4)-(5) din Legea nr. 227/2015 privind Codul fiscal, cu modificările şi completările ulterioare, prin proiectul de hotărâre se propune majorarea cu până la 500 %, începând cu al treilea an, a impozitului pentru terenurile agricole nelucrate timp de 2 ani consecutiv şi majorarea cu până la 500 % a impozitului pentru clădirile şi terenurile neîngrijite situate în intravilanul municipiului Bistriţa.  
Având în vedere prevederile pct. 168-169, Titlul IX din H.G. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, cu modificările şi completările ulterioare,  este necesară adoptarea ulterioară a unei hotărâri de consiliu local pentru aprobarea unui regulament privind modalitatea de aplicare a acestor majorari şi stabilirea criteriilor de încadrare ca neîngrijite a clădirilor/terenurilor. Menţionăm că ulterior stabilirii regulilor procedurale, majorarea cu până la 500 %, a impozitul pe clădirile/terenurile neîngrijite, terenurile nelucrate se decide prin hotărâre a consiliului local, cu caracter individual şi  se aplică pentru anul fiscal următor celui în care se adoptă hotărârea consiliului local. 
Potrivit Legii nr. 227/2015 privind Codul fiscal, executivul propune menţinerea şi în anul 2023 a următoarelor  facilităţi fiscale:

- acordarea unei bonificaţii de 10% (în Lege – până la 10%) pentru plata cu anticipaţie a impozitului/taxei pe clădiri, impozitului/taxei  pe teren şi a impozitului pe mijloacele de transport datorate pentru întregul an de către persoanele fizice şi juridice, până la data de 31 martie a anului fiscal;

- anularea creanţelor fiscale restante şi a accesoriilor aferente acestora aflate în sold la data de 31 decembrie 2022 mai mici de 5 lei conform prevederilor art. 266 alin. (6) şi (7) din Legea nr.207/2015 privind Codul de procedură fiscală;

- reducerea cu 50 % a impozitului/taxei datorate pentru clădirile şi terenurile utilizate de organizaţiile nonprofit folosite exclusiv pentru activităţi fără scop lucrativ;

 - scutirea impozitului/taxei pentru:

a) clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, altele decât cele prevăzute la art. 456 alin.(1) lit. x din Legea nr.227/2015 privind Codul fiscal, cu excepţia încăperilor care sunt folosite pentru activităţi economice; 

b) clădirile şi terenurile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale;

c) clădirile folosite ca domiciliu, terenul aferent şi/sau alte clădiri, terenuri aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare;

d) clădirile noi cu destinaţie de locuinţă, realizate în condiţiile Legii locuinţei nr. 114/1996, republicată, cu modificările şi completările ulterioare, precum şi clădirile cu destinaţie de locuinţă, realizate pe bază de credite, în conformitate cu Ordonanţa Guvernului nr. 19/1994 privind stimularea investiţiilor pentru realizarea unor lucrări publice şi construcţii de locuinţe, aprobată cu modificări şi completări prin Legea nr. 82/1995, cu modificările şi completările ulterioare;

e) clădirile/terenul aferent clădirilor restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public;

f) clădirile folosite pentru desfăşurarea de activităţi sportive, inclusiv clădirile care asigură funcţionarea bazelor sportive.

- scutirea taxelor de autorizare pentru lucrări de întreţinere, reparare, conservare, consolidare, restaurare, punere în valoare a monumentelor istorice, datorate de proprietarii persoane fizice care realizează, integral sau parţial, aceste lucrări pe cheltuială proprie,in condiţiile ȋn care proprietarul utilizează bunul imobil numai pentru activitati necomerciale sau, in mod direct, numai pentru locuit;

- reducerea cu 50 % a taxelor de autorizare pentru lucrarile destinate păstrării integrităţii fizice şi a cadrului construit sau natural al monumentelor istorice definite în Legea nr. 422/2001, republicată, cu modificările ulterioare, finanţate de proprietarii imobilelor din zona de protecţie a monumentelor istorice, în concordanţă cu reglementările cuprinse în documentaţiile de urbanism întocmite potrivit legii;
În concluzie, impactul asupra bugetului în urma stabilirii impozitelor şi taxelor locale aferente anului 2025 este de aproximativ 2.335.000 lei, rezultat din:

- aplicarea indexării impozitelor și taxelor locale cu rata inflației (valoarea  totală  estimată a se încasa din  impozite și taxe locale pentru anul 2024 fiind cu aproximativ 1.222.000 lei mai mare faţă de anul 2025),
- modificarea cotei de impozitare de la 0,2% la 0,5% în cazul impozitului pe clădirile nerezidențiale aflate în proprietatea persoanelor fizice ( creșterea estimată a încasărilor pentru anul 2025 în cuantum de 93.000 lei),
- modificarea impozitului pe mijloacele de transport – persoane fizice și juridice - (autoturisme capacitate cilindrica de până la 1600 cmc) de la 9 la 13 lei/fiecare grupă de 200 cmc sau fracțiune din aceasta/an, ( creșterea estimată a încasărilor pentru anul 2025 în cuantum de 418.000 lei),
- modificarea impozitului pe mijloacele de transport – persoane fizice și juridice - (autoturisme capacitate cilindrica între 1600 cmc și 2000 cmc, inclusiv) de la 21 la 25 lei/fiecare grupă de 200 cmc sau fracțiune din aceasta/an, ( creșterea estimată a încasărilor pentru anul 2025 în cuantum de 602.000 lei).
Având în vedere cele precizate mai sus, propunem spre aprobare Proiectul de hotărâre privind stabilirea impozitelor şi taxelor locale datorate de persoanele fizice şi juridice din municipiul Silivașu de Câmpie în anul 2025 în forma prezentată.

